السلام عليكم ورحمة الله وبركاته. اهلا بحضراتكم في المقطع رقم سبعمية خمسة وستين من مقاطع حظر التجول والحلقة السابعة من حلقات تدبر سورة ال عمران ارجو من حضراتكم تجيبوا المصاحف
وفي الحلقتين الماضيتين احنا تدبرنا ايات تذكر القتال في سبيل الله آآ وتحث عليه اقرا معي الاية آآ تلتاشر قد كان لكم اية في فئتين التقتا فئة تقاتل في سبيل الله واخرى كافرة
يرونهم مثليهم رأي العين والله يؤيد بنصره من يشاء ان في ذلك لعبرة لاولي الابصار يبقى الاية بتحث على القتال في سبيل الله ثم بعد كده ربنا ذكر الشهوات الدنيوية
التي تجعل بعض الناس تتقاعس عن القتال في سبيل الله وذكر ان كلها متع دنيوية مؤقتة اقرا معي الاية اربعتاشر زين للناس حب الشهوات من النساء والبنين والقناطير المقنطرة من الذهب والفضة
من الذهب والفضة والخيل المسومة والانعام والحرث ذلك متاع الحياة الدنيا والله عنده حسن المآب ثم ذكر انه ثم ذكر انه اعد للمتقين نعيم افضل بكثير من متع كل متع الدنيا
اقرأ معي الاية خمستاشر ونشوف هذا النعيم. انا بس ايه بلخص لكم اخر حلقتين قل اانبئكم بخير من ذلكم للذين اتقوا عند ربهم جنات تجري من تحتها الانهار خالدين فيها
وازواج مطهرة ورضوان من الله. والله بصير بالعباد هذا النعيم المتمثل في جنات تجري من تحتها الانهار وازواج مطهرة ورضوان من الله. طبعا ده كله للمتقين. كل ده احنا شرحناه امبارح
الاية قالت خلي بالك للذين اتقوا هنبدأ بقى ايات حلقة الليلة هي صفات المتقين دول اصل المتقين دول ما بياخدوش التقوى بالوراثة التقوى دي مش حاجة بتبقى في الدي ان ايه آآ بياخدها الواحد من ابوه او من امه. لأ. دي صفات بتكتسب
حضرتك اه مش بنقرا الايات دي عشان نتفرج على المتقين احنا مش قاعدين في السينما نتفرج على المتقين لأ احنا بنقرا الصفات دي علشان نحفظها وعشان نتصف بها عشان نصبح احنا متقين هو ده الهدف اصلا من التدبر كله بتاعنا
ان احنا نبقى متقين. الناس التي ترى ان اهم شيء في القرآن هو حفظه حاضر انتم فاهمين انكم لما تشوفوا ايات زي دي هتوصف صفات المتقين هي اولى الايات بالحفظ ولا لأ
خلي بالك القرآن كله مهم. كل القرآن مهم. لكن لما الاقي اجي الاقي مسلا صفات المتقين هل تقارن في الاهمية في الحفز بتبت يدا ابي لهب وتب؟ لأ طبعا اول شيء تحفز صفات المتقين
صفات المنفقين صفات العاملين صفات كل ده اللي هو اهم حاجة. لكن احنا مشكلتنا اننا بنركز دايما على ايه؟ السهل في حفزه فنروح على اسهل حاجة عشان نحفزها لان احنا عايزين نحفز اكبر عدد اكبر كم وخلاص. طب اهو انت عايز تحفز اهم حاجة تحفزها هي الحاجات هي الايات اللي زي دي
كلام ربنا كله مهم طبعا. انا مش بقول حاجة. لكن في ايات فيها تعليمات مباشرة تنفز فورا بمجرد ما تقرأ الايات تتصف بصفات تدخلك الجنة وانت مش مدرك ده يبقى بجد فيه مشكلة
طيب اقرا معي بقى اخر تلات كلمات في الاية خمستاشر واوصلها بالاية ستاشر وسبعتاشر والله بصير بالعباد الذين يقولون ربنا اننا امنا فاغفر لنا ذنوبنا فاغفر لنا ذنوبنا وقنا عذاب النار
الصابرين والصادقين والقانتين والمنفقين والمستغفرين بالاسحار دي صفات الذين اتقوا اللي هم لهم جنات تجري من تحتها الانهار وازواج مطهرة ورضوان من الله اول حاجة ايه الذين يقولون ربنا اننا امنا
اول حاجة يقولون ربنا اننا امنا يعني يقرون بانهم صدقوا بوجود الله. صدقوا بصفات الله باسماء الله صدقوا نبي الله صدقوا كتاب الله. امنا يعني ايه امنت؟ يعني صدقت تصدقوا بالبعث وبالحساب بعد الموت
ربنا اننا امنا الايمان بيشمل كل اقسام الايمان الذين يقولون ربنا اننا امنا اغفر لنا ذنوبنا ذنوب ايه ده! بصراحة شكلهم ناس محترمين جدا يعني شكلهم كده مش بتوع ارتكاب زنوب
ليه بيقولوا كده؟ ليه ما عندهمش ثقة في نفسهم كده لأ مش مسألة سقة ده هو الانسان التقي كده ايمانه بالله يجعله دايما شاعر بالتقصير في حق الله بانه يحتاج ان ربنا يغفر له ذنوبه
والذنوب مش بالضرورة انها معاصي على فكرة ومش لازم يكون الذنب ده يعني شرب خمر ولعب ميسر لا مش لازم ممكن الذنوب تكون عدم القدرة على شكر النعمة بما فيه الكفاية. ده ذنب في حد زاته
عندهم احساس دائم بانهم مقصرين في حق ربنا وان لو ربنا ما غفرلهمش هيروحوا النار الذين يقولون ربنا اننا امنا فاغفر لنا ذنوبنا وقنا عذاب النار تعالوا بالله عليكم نقارنهم بنفسنا بقى
عشان انا كتير اوي بيجي لي السؤال ده انا بدعي ربنا بقى لي سنين هو فعلا الدعاء ممكن يغير القدر هو فعلا ربنا بيستجيب للدعاء ده انا بقى لي عشرين سنة بدعي وما فيش فايدة
واسمعوا بقى الحتة الدراما بقى اللي جاية دي. عشان دي بتتقال كتير اوي مع اني كويسة ده انا بصلي قيام كل ليلة وباقول الازكار صبح وبالليل انا مش عايز اقول لك انا يعني بعمل خير قد ايه بس انا مش عايز اتكلم
وبرضو ربنا مش بيستجيب دعائي ادركتوا المشكلة فين طب دي تستغفر ربنا ازاي وهي مش شايفة في نفسها حاجة غلط شايفة انها تستحق استجابة الدعاء رابعة العدوية يعني انا قاعد مع رابعة العدوية اتكلمي
لو بتكتب شعر هتكتب قصيدة في نفسها على فكرة مش هي الوحيدة. لأ ده انا ده انا حالات متكررة الناس بتدعي وفي الاخر بتحس انها اهل لاستجابة الدعاء. ليه ما بيستجابشي؟ انا مش شايفة اني بعمل حاجة غلط
سيدنا عمر ابن الخطاب عمر ابن الخطاب الفاروق من المبشرين بالجنة يحط التراب على راسه وهو بيموت يقول ده ام عمر لم تلد عمر. واحنا مغسلين وضامنين جنة ده مسألة خطيرة جدا تزكية النفس اللي عندنا دي
وعلى فكرة اللي بتتكلم كده معي دي بتتكلم بمنتهى التواضع على فكرة التوضيح مصطنع لان هي شايفة هي هي عالية في نزر نفسها في النهاية حضرتك رأيك في نفسك انك تستحق
معاملة من ربنا احسن من كده في الاخر لا يا فندم حضرتك ابعد ما تكون عن التقوى بالشكل ده عايز تشوف المتقين نزرتهم لنفسهم عاملة ازاي اقرا الاية الذين يقولون ربنا اننا امنا فاغفر لنا ذنوبنا
الواحد فينا مش شايف عنده زنوب اصلا المتقين مرعوبين مرعوبين وبيقولوا ايه بقى؟ اسمع كمان بعدها. وقنا عذاب النار. هم شايفين ان هم داخلين النار بيفكروا في النعم اللي هم غرقانين فيها
وحجم الشكر اللي بيشكروه لا لا لا ما فيش ما فيش نسبة وتناسب اصلا انما احنا بنطالب ربنا يستجيب للدعاء بتاعنا ومش شايفين ان احنا نستحق يعني المعاملة اللي بنتعاملها دي. احنا نستحق معاملة احسن من كده يا رب. ايه ده
لا حول ولا قوة الا بالله. طيب الايات دي يا جماعة صدقوني تتحفظ ثورة. اهو ده ده اولى الايات بالحفظ انزر في نفسك ايه اللي بينقصك من الصفات بتاعة المتقين دي ؟ ما هو انت اللي يدخلك الجنة تبقى واحد من دول. طب بص في نفسك بقى واطلب من الناس اطلب من اصدقائك القريبين منك ينتقدوك
في الامور دي وقلوب مش هزعل والله ما هزعل بس انا عايز لو حد شايف في حاجة غلط يقول لي مش لما حد يجي يقول لك عيب من عيوبك تبقى هتنفجر ومش عارف ازاي ومتغاظ وعايز تردها له
بيهدي لك عيوبك اقرا الاية سبعتاشر الصابرين والصادقين والقانتين والمنفقين والمستغفرين بالاسحار ادي الصفات اهي الصبر والصدق والقنوت قنوت بالتاء. هم. والانفاق والاستغفار قبل الفجر الصابرين قلنا قبل كده الصبر اربع انواع
صبر على المصيبة. صبر على المعصية. صبر على الطاعة. والصبر على النعمة وده اصعب انواع الصبر الصبر على المصيبة تدبرنا قبل كده في سورة البقرة. قول الله تعالى وبشر الصابرين الذين اذا اصابتهم مصيبة قالوا انا لله وانا اليه راجعون
يعني بيرضوا بقضاء ربنا تحصل مصيبة يرضوا راضيين يا رب ان لله احنا ملكك يا رب. افعل فينا ما تشاء ويحتسب الاجر عند الله وانا اليه راجعون الصبر على المعصية لان المعصية قد تأتي سهلة
ويشعر الانسان ان لن يعلم بها احد ممكن ترتكب في السر والسر في بير وما حدش شايفك الصبر على المعصية هو رقابة داخلية تشعرك ان الله مصير سميع عليم وانه اقرب اليك من حبل الوريد
ده الصبر على المعصية المصرية سهلة وتشعر انك لو عملتها ما حدش هيشوفك ما حدش هيحس بك فتصبر عليها ولا تفعلها. الرقابة الداخلية دي هي اسمها الصبر على المعصية وفي الصبر على الطاعة
في ناس بتيجي تصلي الفجر في المسجد شهر وخلاص شهرين وخلاص اللي ما عندوش صبر على الطاعة الصبر على الطاعة انك تثبت على الطاعة ويبقى هو ده نزامك في الحياة
هتواظب على الطاعة بتقوم الليل قيام الليل يحتاج صبر لان فيه الم البعد عن الفراش في الليالي الباردة. له الم اتصبر نفسك على الم الطاعة فينقلب الم الطاعة الى لذة
الرياضة بنقول نوبين نوجين يعني ما فيش استفادة بدون الم وانت بتمرن العضلة اسناء التمرين لازم تجيب اخرها لازم تشعر بالالم عشان ده معناه ان هنا العضلة بدأت تقوى اخر نوع بقى من انواع الصبر هو الصبر على النعمة. وده اصعب نوع من انواع الصبر
الفقير الجائع لا يملك الا ان يصبر على الجوع لكن الغني يصعب عليه عدم الاسراف. عدم التبذير بيقول لك اتمتع بفلوسي الغني بيصعب عليه انه ما يتمنظرش بالفلوس انه يتباهى بها انه يتفاخر بها
والله والخير موجود انا اعرف شاب لو طلب من ام عشرين الف جنيه يجيب جزمة هتدي له ومع زلك وهم عندهم الحمد لله فلوس لكن بيرتدي ارخص ملابس ينزل يشتري ملابس مستعملة من وكالة البلح
عشان ما يحبش انه يتميز عن اقل واحد في اصحابه كان يعني قعد مفهم اصحابه سنوات ان السواق اللي بيجيبه بيوديه المدرسة والجامعة وكده ده اخوه الكبير ليه ؟ عشان يمكن واحد او اتنين من اصحابه عاديين ما عندهمش سواق مش عايز يبان ان هو متميز عنهم
بيخبي عنهم حاجة زي كده هو ده اللي بنقوله. وعلى فكرة ده يعني دوت شاب عنده عيوب برضه يعني ادعو له ربنا يهديه. لكن دي مش سهلة الانتصار على النفس ده مش سهل
اصعب نوع من انواع الصبر اللي هو الصبر على النعمة يكون واحد مروض نفسه الولد ده انا بعتبره قدوة لي في النقطة دي وكان طبعا عنده عيوب تانية لكن ما فيش حد ما عندوش عيوب
تعالوا نكمل صفات المتقين الصابرين والصادقين الصادقين تاني صفة فيهم الصدق. والصدق يقابله الكذب يروى عن النبي صلى الله عليه وسلم انه قال ما قال ما ما اقلت الغبراء يعني
السما ولا اظلت الخضراء اللي هي الارض على ذي لهجة اصدق ولا اوفى من ابي ذر كان الحديس باختصار بيقول ان ابو ذر الغفاري رضي الله عنه وارضاه من اصدق الناس في في التاريخ
وده صحابي عظيم يعني اتكلمت عنه في حلقة من حلقات ذكرى وعبرة اللي لي معه قصة ايام تكويني اول ما بدأت اقرأ في الدين ابو ذر معروف بان له رأي في الزكاة
خطأ والكل اجمع ان رأيه خطأ ومش هدخل في تفاصيل هذا الرأي خالص انا كنت في بداية مشواري بقى وباقرا وباتعلم وجنني ازاي يبقى الامة بعلمائها بفقهائها مجمعا ان رأيه غلط وهو ورد في حديث بالشكل ده
انه اصدق انسان يعني من اصدق الناس على وجه الارض. حاجة الله ازاي الامة تجرؤ انها انها انها يعني تخطئ واحد النبي قال عليه كده رحتوا لعلماء كتير سألتهم ما عرفوش يردوا علي
والحديث هناك من صححه يعني الحديس آآ اه يعني هناك من ضعفه وهو يمكن يكون ضعيف لكنه مش مش ضعيف مش آآ مش ضعيف قوي يعني لكن هناك من صححه
لغاية ما سمعت عن شيخ الله يرحمه في اسكندرية اسمه ياسين رشدي رحمة الله عليه عرفت ان انا جاي مع القاهرة وعنده محاضرة في نادي الصيد في القاهرة فرحت رايح ودخلت لقيتهم بيوزعوا اسئلة انا فاكر كويس اليوم ده. بيوزعوا اسئلة على الجمهور قبل
حاضر عشان يسألوها له رحت رايح لسه بقى جديد بقى ومتحمس. فدخلت على المناصرة وقاعد عليها وحزرته ان فيه ناس موزعين اسئلة مكتوبة وهتتسأل لك والاسئلة دي مش تلقائية هو ضحك وقال لي انا اللي موزع الاسئلة عليهم لان انا باحب ان انا جزء من الدرس يكون في صورة اسئلة واجوبة. فباجي على جزء من الدرس بتاعي باعمله في شكل اسئلة واجوبة بوزع الاسئلة
على الناس عشان يسألوها لي عشان اجاوب فادركت ان انا قدام واحد مش سهل. هو ده معلم وعنده خبرة ايه رأيك في الحديث اللي بيقول ما اقلت الغبراء وما اظلت الخضراء على ذي لهجة اصدق ولا اوفى من ابي ذر. قال لي صحيح
الحديس صحيح ايه رأيك في رأي او ابي ذر في الزكاة؟ قال لي رأي خاطئ الموديل هيجنني ازاي ازاي النبي عليه الصلاة والسلام يشهد له بالصدق؟ وانت تقول لي رأيه غلط
قال لي بص انا دلوقتي باقول لك ان سيارتي ركنة خارج نادي الصيد بس الحقيقة ان من نص ساعة فيه حرامي سرقها وانا مش عارف فالواقع بيقول انها مش خارج نادي الصيد. هل انا كاذب؟ لأ انا صادق
انا الصادق رغم ان كلامي يخالف الحقيقة الصدق هو ان تقول ما في قلبك ابو ذر قال ما يؤمن به وبنفس الطريقة ممكن واحد برضو يقول الحقيقة وهو كاذب لانه لا يؤمن بها
وعندنا مثال تدبرناه في سورة المنافقون لو تفتكروا ربنا سبحانه وتعالى قال اذا جاءك المنافقون قالوا نشهد انك لرسول الله والله يعلم انك لرسوله والله يشهد ان المنافقين لكاذبون المنافقين قالوا الحقيقة
لكنهم كاذبون لانهم لا يؤمنوا بما قالوا قالوا نشهد انك رسول الله. وهم كزابين. مع ان هو رسول الله. لكن هم لا يؤمنوا من جواهم ان هو رسول الله يبقى تاني صفة من صفات المتقين هي الصدق
ان تفعل الشيء بصدق في قلبك تنصح انسان بصدق يعني قلبك يريد ان هذا الانسان فعلا يتغير للافضل تتكلم بصدق تفعل بصدق هذا الصدق يشيع الثقة بين الناس في المجتمع
عكس بقى الصدق الكذب والخيانة يشيع جو من الشك والريبة وانعدام الثقة في المجتمع الصابرين والصادقين والقانتين. يعني ايه القانتين يعني المداومين على العبادة في خشوع القنوت بالتاء مش بالتاء. اياك تقولها بالتاء
بالطاء القنوط يعني اليأس عكس بالزبط. القنوت يحمل معنيين. المداومة والخشوع يقنت في صلاته يداوم عليها في اوقاتها ويخشع فيها. انسان قانت درجة عالية جدا دي من العبادة والمنفقين دليل على قوة الايمان
ما هو القدرة على البذل في سبيل الله الانفاق في سبيل الله بيخرج الدنيا من قلبك ان انت لما بتنفق في سبيل الله انت بتخرج الدنيا من ايدك وبتشتري الاخرة
المال هو علامة الدنيا تخرجه مش علشان تشتري ارض وتستسمر فانت ممكن بتخرج بتستسمر مش ده المقصود الانفاق في سبيل الله مش انك تروح تشتري حتة ارض وتسقعها. لأ ده ده اسمه استسمار ده كويس برضو. لكن انك تخرج المال في سبيل
يعني بتنقل ملكية المال لشخص اخر فقير بتنفق المال عشان تنفع دينك. بتنفق المال عشان تمول الجيوش مسلا. طيب والمستغفرين بالاسحار السحر هو السدس الاخير من الليل. الليل بيبدأ المغرب
لغاية الفجر الفترة دي قل مسلا آآ عشر ساعات يبقى اخر ساعة ساعة ونص عن ابي هريرة رضي الله عنه قال قال رسول الله صلى الله عليه وسلم اذا مضى
اذا مضى شطر الليل او ثلثاه ينزل الله تبارك وتعالى الى السماء الدنيا فيقول هل من سائل يعطى هل من داع يستجاب له؟ هل من مستغفر يغفر له حتى ينفجر الصبح
ده الثلث الاخير من الليل اللي هو بتاع قيام الليل اخر الثلث الاخير يعني نص الثلث الاخير ده اسمه السحر وقت السحر ده الناس بيبقوا ايه غافلون عن ذكر الله
معظم الناس في الوقت ده نايمين. اللي هو زي كده مسلا ايه من الساعة تلاتة للساعة اربعة صباحا اه في ناس حتى اللي بيسهروا وبيعملوا بيحتفلوا بالكلام ده كله بيبقى الساعة واحدة اتنين خلاص بينام. لكن من تلاتة لاربعة ده ده بقى وقت السحرة
ده يعني معزم الناس نايمين واللي صاحي هيبقى مقيم على معصية المتعبد المتعبد قليل قوي خليكم دايما من القليلين دول المتعبدين في الوقت ده المتعبد اللي صاحي لغاية الوقت ده غالبا كان بيقوم الليل
او بيقرأ القرآن منتظر الفجر شوفوا صورة الذاريات ربنا بيقول كانوا قليلا من الليل ما يهجعون قليلا ما ينامون. وبالاسحار هم يستغفرون يبقى تخيلوا بقى بعد ليلة من العبادة يقضوا اخر الليل استغفار
اغفار ليه! انتم كنتم بتعملوا حاجة وحشة ادعوا ربنا يتقبل منكم. لكن بتستغفروا من ايه ؟ هو دي النقطة بقى. الانسان كل ما يقرب من ربنا كل ما يشعر بتقصيره يا جماعة
عشان كده المتقين بيستغفروا كتير لما بيقربوا من ربنا بيشعروا بتقصيرهم اكتر في حق الله الذين يقولون ربنا اننا امنا فاغفر لنا ذنوبنا وقنا عذاب النار. بمجرد انهم اقروا لربهم بانهم امنوا به استغفروا على طول
وهنا بقى هم في الاية دي الصابرين والصادقين والقانتين والمنفقين والمستغفرين بالاسحار المؤمن عنده دايما شعور دائم بالاحتياج للاستغفار. والمستغفرين في آآ بالاسحار طبعا افضل الاستغفار علمنا آآ اياه النبي عليه الصلاة والسلام. اسمه سيد الاستغفار
ركز معي فيها اللهم انت ربي لا اله الا انت خلقتني وانا عبدك. ولو انت ست تقولي وانا امتك. انت بنت تقولي وانا امتك الامة اللي هي مؤنث العبد وانا على عهدك ووعدك ما استطعت
اعوذ بك من شر ما صنعت. ابوء لك بنعمتك علي وابوء بذنبي فاغفر فانه لا يغفر الذنوب الا انت ميزة سيد الاستغفار الصيغة دي انها فيها اقرار اللهم انت ربي. اللهم يعني ايه
يا الله الله ادا اعتراف بالالوهية اللهم انت ربي الربوبية لا اله الا انت. الوهية تاني وتوحيد خلقتني اقرار بان الله هو الخالق اول بند من بنود العلاقة بينك وبين الله ان الله هو الخالق
وانا عبدك اقرار بالعبودية لله وانا على عهدك ووعدك ما استطعت. تجديد للعهد مع الله اعوذ بك من شر ما صنعت اعتراف بالذنوب يعني اعتراف بذنوب واستعاذة بالله من من من هذه الذنوب. ابوء لك بنعمتك علي اقرار واعتراف بنعمة
ربنا عليك. وابوء بذنبي اعتراف مرة اخرى بالذنوب كل ده ما استغفرتش لسه كل ده تجهيز لقلبك علشان لما تيجي دلوقتي تقول فاغفر لي يكون قلبك في الارض ساجد لان مهم جدا ان العبادة
العبادة اللي بالجوارح يعني بتقولها بشفايفك بايديك برجليك لازم تقترن بعبادة القلب وانت بتسجد لازم قلبك يسجد وانت بتستغفر لازم قلبك يشعر بالاحتياج الشديد لمغفرة ربنا بالندم فاغفر لي فانه لا يغفر الذنوب الا انت
طيب ثانيا يا جماعة المستغفرين بالاسحار ايضا دلال النوم من الذين يذكرون الله كثيرا ويدعون الله كثيرا ولكن معظم ذكرهم استغفار فيستغفرون بالاسحار ايضا بيدخل فيها الذكر والدعاء والمناجاة عموما
اذا صفات المتقين في هذه الاية انهم ايه الصابرين والصادقين والقانتين والمنفقين والمستغفرين بالاسحار متصفين بالصبر الشديد كل شيء سواء على المصيبة او على المعصية او على الطاعة او على النعمة
في جميع الاحوال صابرين متصفين بالصدق الاخلاص صدق في القول وفي العمل وفي النية. متصفين بالقنوط لله. يعني المداومة على العبادة والخشوع مستغفرين بالاسحار يعني يذكرون الله كثيرا يدعونه كثيرا
وخاصة يدعون لانفسهم دايما بالمغفرة اللهم يا رب اجعلنا منهم متوقفون الليلة اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما
تحب وما زويت عنا مما نحب فاجعله فراغا لنا فيما تحب قبل ما اكمل الدعاء عايز بس اقول حاجة انا نسيت انبه من بكرة ان شاء الله احنا هنأخر الجلسة بتاعتنا الحلقة بتاعتنا الساعة لغاية اخر رمضان
ان احنا كده دخلنا بقيت بتكلم دلوقتي ان هو آآ داخل آآ يوم الصيام. يعني وده صعب اوي بالنسبة لي فهنبقى بدل تسعة مساء بتوقيت القاهرة هتبقى عشرة مساء بتوقيت القاهرة وهتبقى حداشر مساء بتوقيت الخليج وبتوقيت
القدس الشريف واسطنبول ومكة المكرمة. وعلى المقيمين خارج هذه الاماكن مراعاة فروق التوقيت اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك وانبياءك ورسلك وعبادك الصالحين. اللهم احي قلوبنا بحبك واجعلنا لك كما تحب. اللهم اجعلنا
نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا كله في مرضاك اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم جميعا
اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون فبحق كل حرف في آآ دي كتلوناه او تدبرناه اكفنا واهلينا واخواننا واخواتنا شر كل من يكيد لنا ولهم
واحفظنا واياهم من شرورهم ونجعلك اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه ايد بنصرك المرابطين في الارض المباركة فلسطين
اللهم سدد رميهم وخيب رمي عدوهم وكن مع اخواننا في تركستان الشرقية وفي الشامي وفي كشميرا وفي سريلانكا وفي الهند وانصر كل من نصرهم واخذل كل من خذلهم وطهر المسجد الاقصى من الدنس فانهم لا يعجزونك
واكتب لنا يا ربنا ختم القرآن فيه اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على دعوتك وتعاهدت على نصرة شريعتك
فوثق اللهم رابطتها وادم ودها واهدها سبلها واملأها بنورك الذي لا يخبو واشرح صدورها بفيض ايماني بك وجميل التوكل عليك. واحيها يا ربنا بمعرفتك. وامتها يا مولانا على الشهادة في سبيلك
انك نعم المولى ونعم النصير. وصل اللهم وسلم على محمد وعلى اله وصحبه ومن تبع هداه. والسلام عليكم ورحمة الله وبركاته معكم غدا باذن الله في نفس هذا الموعد ان كنا من اهل الدنيا